b'\n_START_ARTICLE_\nSwitch rolkanje\n_START_PARAGRAPH_\nSwitch rolkanje je rolkanje v obratnem polo\xc5\xbeaju (sleng stance) na rolki (\xc4\x8de je normalen polo\xc5\xbeaj regular, potem je switch polo\xc5\xbeaj goofy oziroma obratno). Obraten polo\xc5\xbeaj poznamo pri vseh \xc5\xa1portih na deski, kjer stojimo z boki naprej._NEWLINE_V obraten polo\xc5\xbeaj rolkar pristane pri trikih, pri katerih se obrne za 180 stopinj (iz switch v navadnega in obratno)._NEWLINE_Switch rolkanje se je razvijalo po\xc4\x8dasneje kot drugi moderni triki, ker je bila oblika rolke dolgo druga\xc4\x8dna spredaj in zadaj. Moderne rolke so zaradi switch rolkanja (skoraj) enake spredaj in zadaj. Switch triki so veliko te\xc5\xbeji, saj se mora rolkar znova nau\xc4\x8diti vse osnove s tem, ko nogi zamenjata funkciji. Tako je switch rolkanje asociirano s tehni\xc4\x8dnim rolkanjem in se je komaj pred nekaj leti za\xc4\x8delo pogosteje pojavljati v vertikalnem rolkanju. Izgled switch in navadnih trikov je popolnoma enak (velikokrat se razlikujejo v slogu), zato je potrebno poznati rolkarjev normalni polo\xc5\xbeaj, da lahko trik pravi\xc4\x8dno ceni\xc5\xa1._NEWLINE_Mnogo rolkarjev lahko med switch rolkanju prepoznamo zaradi tega, ker se poganjajo mongo. Swtich rolkanje je vedno bolj popularno, ker je rolkanju dodalo novo dimenzijo in je podvojilo \xc5\xa1tevilo trikov. Pete Eldrige je celo izjavil, da bo vse trike izvajal v switch polo\xc5\xbeaju, da bi dosegel stanje, ko ne bi ve\xc4\x8d \xc4\x8dutil razlike med polo\xc5\xbeajema.'